"Arma" e internetit në luftën kundër terrorizmit
Një nënkomision i Dhomës së Përfaqësuesve zhvilloi një seancë dëshmish, për të analizuar përdorimin e Internetit nga terroristët
Kongresmeni demokrat Beni Tompson ishte ndër të parët që e mori fjalën në nënkomisionin e dhomës për zbulimin, shkëmbimin e informacionit dhe rrezikun terrorist. Ai mbështet hartimin e një ligji për krijimin e një komisioni kombëtar që do të shqyrtonte shkaqet e ekstremizmit të dhunshëm. Profesor Brus Hofman i Universitetit Georgetown shpjegoi në seancë se si interneti krijon një forum mjaft të favorshëm për terrorizmin global. Hofman dhe ekspertë të tjerë që dëshmuan në seancë tha se meqenëse interneti nuk është i rregulluar me ligj, ai i lejon përdoruesit të mbeten anonimë dhe ndonjëherë të pakapshëm. Veç kësaj, interneti kushton lirë. Si gjithë të tjerët, edhe terroristët mund të shkëmbejnë ide në dhomat e çatimit apo me video. Dhe, siç thotë Rita Katz, drejtore e kërkimeve për entitetet terroriste në botë, ata nuk mposhten lehtë. Anëtarja demokrate e Dhomës së Përfaqësuesve Xhejn Harman, thotë se megjithë këto pengesa, ajo beson se ngritja e një komisioni kombëtar për parandalimin e terrorizmit mund të gjejë rrugët për ta fituar një luftë të tillë. Harman kryeson nën komisionin për zbulimin dhe informacionin. ",- thotë ajo. Muajin e kaluar, Dhoma e Përfaqësuesve miratoi “Aktin për Parandalimin e Radikalizimit të Dhunshëm dhe të Terrorizmit Vendas”, i cili do të ngrinte komisionin kombëtar për luftën kundër formimit të organizatave radikale të dhunëshme. Projektligji pritet t’i kalojë tani senatit për miratim.//lk